Facebook

„Facebook“ ( „veidas“ + book „knyga“; pažodžiui Facebook – „veidaknygė“) – socialinis tinklas, priklausantis konglomeratui „Meta Platforms“. Įsteigtas 2004 m.

„Facebook“ užsiregistravę nariai gali patalpinti savo profilį (asmens aprašą), įkelti nuotraukų, paveikslėlių, vaizdo įrašų bei užmegzti ryšius su draugais, pažįstamais asmenimis ir kt. Bendruomenėje gali būti kuriami fotoalbumai, vidinės grupės (pagal interesus, pomėgius ir kt. kriterijus), keičiamasi žiniomis tarp grupės narių ir bendraujama kitomis formomis.

2021 m. visame pasaulyje „Facebook“ naudojosi daugiau kaip 2,7 mlrd. aktyvių vartotojų per mėnesį, tuo metu Lietuvoje – beveik 1,8 mln., anot tyrimų bendrovės „Statista“. 2017 m. duomenimis, Lietuvoje iš 63 % besinaudojusių socialiniais tinklais šalies gyventojų 97,4 % naudojosi pastaruoju tinklu, teigė „Kantar TNS“ rinkos tyrimų bendrovė.

Istorija 

„Facebook“ užuomazgos slypėjo Harvardo universiteto studentų kurtame socialiniame tinkle „Harvard Connection“. Projekto autoriai buvo trys Harvardo studentai, kurie vėliau prie jo pakvietė prisijungti Marką Zakerbergą. Vis dėlto M. Zakerbergas pasitraukė iš studentų projekto ir vienas įkūrė „Facebook“, o „Harvard Connection“ autoriai kaltino M. Zuckerbergą nukopijavus jų idėją. „Facebook“ pirmiausiai taip pat buvo skirtas Harvardo studentams, tačiau, susilaukęs milžiniško populiarumo, plėtėsi į kitus JAV universitetus, o vėliau tapo prieinamas ir viso pasaulio naudotojams.

Nuorodos 
 Oficialus „Facebook“ tinklalapis (lietuvių k.)

Šaltiniai 

Socialiniai tinklai
JAV įmonės